# Chanson potret Plouillau

* M’am bije speret da gomprenn, evel a meus fantazi,
* Me a vije n’em impliet da zonet da gomposi
* Eur c’himiad leun a c’hlac’har, gret dar gonscrivet yaouanq
* O deus tennet ar billet ebars er blaves prezant.
* Ebars er bla mil eiz cant c’hoec’h, ar bemp a vis guengolo,
* E zeo digueet adare eus a baros Plouillau
* Tud yaouanq evit an arme, tud deus an terrupla ;
* Glac’haret ê o oll ligne, p’o guelont o partia.
* Da bartia gant an actif ne zeus quet nemet pevar ;
* Ervoanic Jacob, eus ar bourg, ha Guiljan ar Meledar,
* Ha Yannic Prat, eus ar Goajou, ha Pipi an Aveant :
* Pevar den eus ar re vrava, corfou kær ha tud vaillant.
* Ervoannic Jacob a lare en deiz-se d’he gamarad :
* Emâ a zo eun devez trist hac a ra din calonad !
* Guelet va mam baour o vouela, ha va zad kês désolet !
* Va c’halonic ebars em c’hreis zo dija casi rannet.
* Kals a sonchfê dê, marteze, pennos e vent eur poultron
* Em be aoun rac eun ten fusuil pe rac eur voulet canon
* Pe otramant aoun rac ar fatiq o vale dre an hentchou,
* Pe gousquet var eur guele gant ebars er c’hordegardou.
* Douguen va dillet var va chouq, va fusuil ha va zabren,
* Bale bemde a guer da guer dre ar fanq hak ar vouillen
* Ha goude e fin va beach, rencout marteze campi,
* Pe gousket var an douar ien, pe otrament bivoaki.
* Tor o deus an nep a sonch-se ; ma c’haljet lenn em c'halon,
* Evit gwelet va bolonte ha va inclination,
* Ma ne fotje nemet va goad, me en scuilfe tout joaüs
* Evit souten eun Impalaëer eun tad ken carantezus !
* Piou na gombatfe ket gant eun Impalaër chrizten ;
* Eur gaus ker just ag e hini, zo facil d’a souten,
* Pa zomp memprou da Jézus-Christ, soudardet an Aviel,
* Bugale da Zoue an Tad, templou d’ar Speret-Santel.
* Arça eta, camaradet, ken quitaad euz om c’homtre,
* Demp ni da ilis Plouillau da supplia hon Doue
* D’hor preservi demeus goal chans pa vêzimp en armeou
* Ha da gonsoli, bars er guer, hon tadou hag hon mamou.
* Adieu dec’h, Autro Sant Millau, patron euz ar barouz-ma,
* Adieu kerent ha mignonet, cessit breman da vouela.
* Pedit Doue hag ar Verc’hez, da gavet soign ac’hanomp,
* Hac hon Æl mad d’on c’hondua partout elec’h ma zefomp.
* Adieu, va mab, va esperans, eme an tad desolet ;
* Piou a gonsolo va zud paour, goude ma vi partiet ?
* Pa vin accablet gant cozni, me vo clevet o laret :
* Ma vije ma mab kez er guer, en dije va soulajet.
* Clevit ar vam o quimiadi ive digant he buguel :
* Deuz ama c'hoas, ma bokin [d’it] eur vech kent evit mervel.
* Aben ma retourni d’ar guer, me vo ed euz ar bed-ma,
* Deuz aman etre va dioubrec’h evit ar voech diveza.
* A guichen ar moment fatal ma c’heus tennet ar billet,
* Beb noz vel ma fot din kousket, me a seblant da velet
* O tont euz eur gombat sanglant var eur chariot bleset,
* Pe tolet en eun hospital, gant an oll abandonnet.
* Ar zoudard yaouanc kontristet c’hoas ken evit partia,
* Evit essai o c’honsoli a lavar, en eur vouela :
* Tavit va zad ha va vam baour, ha bevit en esperans,
* Doue, tad a visericord, a zo bras e brovidans.
* Goude ma vo fin d'ar brezel ha goneet ar victoar,
* Gras Doue hag ar Verc’hez, e vezo fin do clahar,
* Evit merk eus hon vaillantis, gant lore deuz hon tocou
* Ni a zistroyo prest d’ar guer evit sec’hi o taëlou.
* Adieu da baros Plouillau, ha de holl habitantet,
* Adieu d’hon oll anaoudegez, ha kerent a mignonet,
* Ha ma na memp ket ar bonheur er bet-man da em velet
* Gras deomp ebars er barados assambles da em gavet.